<classify> Katika hotuba yake ya uzinduzi wa michezo hiyo iliyosomwa juzi na Ofisa Maendeleo Vijana, Tumsifu Mwasambale kwa niaba yake, alisema ameshangazwa na idadi ndogo ya timu shiriki, huku nyingi zikitoa kisingizio kuwa Rais Magufuli amekataza michezo hiyo, ambayo kaulimbiu yake ni Hapa Kazi Tu isiwe kisingizio kwa waajiri kuondoa michezo kazini.Alisema endapo Magufuli angekuwa amekataza michezo, asingemteua Nape Nnauye kuwa Waziri wa Habari, Utamaduni, Sanaa na Michezo, hivyo kuwataka viongozi mahala pa kazi kuacha kumsingizia Rais.Nasema huo ni woga usio na mashiko, ingekuwa hivyo hata Waziri Mkuu Kassim Majaliwa asingekutana na viongozi wa mashirikisho na vyama vya michezo kule Dar es Salaam kuzungumzia uimarishaji wa michezo...Nawalaumu sana waliowanyima haki wafanyakazi wanamichezo kuja kushiriki kwenye michezo hii, alisema Rugimbana.Aliongeza kuwa, anachotaka Rais Magufuli ni uhalisia wa yale yanayofanywa na viongozi wa serikali ni uhakika na kweli na kusiwe na udanganyifu wowote.Alisema michezo mahala pa kazi inasaidia kujenga na kuimarisha afya za wafanyakazi ili waendelee kutoa huduma bora iliyotukuka kwa wananchi na kuongeza tija zaidi mahala pa kazi, pia husaidia kujenga mahusiano mema, ikiwa ni pamoja na kubadilishana mawazo.Pia aliwataka wachezaji kuwa na nidhamu na kuacha vitendo vya utovu wa nidhamu, akionya kuwa, hatasita kuwaripoti kwa waajiri wao wale watakaokiuka mambo hayo.Awali, Kaimu Makamu Mwenyekiti wa Kamati ya Mei Mosi, Joyce Benjamin alishangaa timu nyingi kushindwa kujitokeza katika michezo hiyo, huku wakisingizia Rais Magufuli amezuia, ingawa ukweli hauko hivyo.Alisema kufikia juzi ni timu 14 tu ndizo zilizokuwa zimefika Dodoma kushiriki mashindano hayo, tofauti na miaka mingine ambayo huwa na timu zaidi ya maradufu.Kumbukeni Rais ni mmoja wa wanamichezo na ndio maana hata wakati wa kampeni tulimuona wote akipiga pushapu jukwaani, sasa iweje leo hii viongozi wa sehemu za kazi waseme amekataza michezo, michezo hii ni mikubwa imepata baraka zote kutoka TUCTA Shirikisho la Vyama vya Wafanyakazi na Baraza la Michezo la Taifa BMT, alisema Benjamin.Michuano hiyo inashirikisha michezo ya soka, netiboli, kuvuta kamba, karata, bao, vishale, riadha na mbio za baiskeli.  <topic>: michezo 